Félagið heitir : Fróði , félag sagnfræðinema við Háskóla Íslands . Félagið hefur lögheimili og varnarþing í Reykjavík . Félagar geta allir orðið sem stunda nám í sagnfræði á öllum námsstigum við Háskóla Íslands , sem og nemendur í sögukennslu , og hafa greitt félagsgjöld . Stjórn Fróða er heimilt að samþykkja aðild annarra einstaklinga að félaginu Hlutverk félagsins er m.a. að : Halda uppi akademískri starfsemi af hálfu sagnfræðinema . Vinna að hagsmunamálum sagnfræðinema Gangast fyrir kjöri á fulltrúum nemenda í nefndir á vegum Háskólans . Standa fyrir útgáfu Sagna og Ýkja Standa fyrir félagsstarfsemi og samheldni félagsmanna . Efla tengsl við félög nemenda í skyldum greinum . Kafli II : Aðalfundur Fróða og fundarstarfsemi Aðalfundur fer með æðsta vald félagsins . Aðalfundur skal haldinn í síðasta lagi tveimur vikum fyrir lok kennslu á vormisseri . Auka-aðalfundur skal haldinn innan þriggja vikna frá byrjun kennslu á haustmisseri . Boðað skal allra funda með minnst viku fyrirvara , nema vantrauststillaga liggi fyrir . Dagskrá aðalfundar skal vera hér sem segir : Skýrsla stjórnar lögð fram ásamt reikningum . Umræður um skýrslu og reikninga . Umræður um lög félagsins og lagabreytingar . Kosningar og úrslit þeirra . Önnur mál . Dagskrá auka-aðalfundar skal vera með sama sniði að frátaldri skýrslu stjórnar og reikningum . Á aðalfundi skulu allir embættismenn Fróða , að nýnemafulltrúa undanskildum , kjörnir . Á auka-aðalfundi skal kosið í embætti nýnemafulltrúa og í þau embætti sem ekki bárust framboð í á auka-aðalfundi . Einnig skulu fulltrúar sagnfræðinema í nefndum og ráðum á vegum Háskólans , s.s. deildarfulltrúar og námsbrautarfulltrúar kosnir og hafa þá allir sagnfræðinemendur kjörgengi og kosningarétt . Framboðsfrestur er opin fram að kosningu . Kosningarrétt og kjörgengi á aðalfundi hafa félagsmenn . Á aukaaðalfundi skal gerð undanþága vegna nýnema . Allar kosningar skulu vera leynilegar og skriflegar sé þess krafist . Þá skulu atkvæði talin strax og fyrir opnum tjöldum . Félagsfundir , skulu haldnir eins oft og þurfa þykir . Þá skal stjórn kveða saman almennan félagsfund ef 15 félagsmenn eða 2 stjórnarmenn æskja þess . Félagsmenn geta farið fram á vantraust á stjórn félagsins , einstak stjórnarmeðlima og aðra embættismenn . Þegar tillögu þess efnis með 15 undirskriftum félagsmanna hefur verið skilað skal boðað til félagsfundar innan þriggja kennsludaga til að afgreiða tillöguna . Sé vantraust á stjórn , einstakan stjórnarmeðlim eða aðra embættismenn samþykkt , eða viðkomandi aðilar segi af sér af öðrum ástæðum skal boðað til auka-aðalfundar viku seinna . Skal fráfarandi stjórn sitja þar til ný stjórn hefur verið kjörin . Kafli III : Stjórn Fróða og aðrir embættismenn Eftirfarandi skipa stjórn fróða : Formaður , sem hefur yfirumsjón með allri starfsemi félgsins og kemur fram fyrir hönd félagsins út á við . Alþjóðafulltrúi , sem ber ábyrgð á samskiptum við Alþjóðasamtök sagnfræðinema og heldur utan um öll erlend tengsl félagsins . Í fjarveru formanns fer alþjóðafulltrúi með formannsvöld . Ritari , sem ritar fundargerðir á stjórnarfundum og heldur utan um öll skjöl félagsins . Gjaldkeri , sér um reikning félagsins og hefur umsjón með fjáröflunarstarfsemi félagsins . Skemmtanastjóri , hefur umsjón með félagsviðburðum sagnfræðinema . Nýnemafulltrúi , sér til þess að nýnemar myndi innbyrðis kjarna hvort sem það er í námi eða í félagslífinu . Varamaður , virkur þátttakandi innan sem utan stjórnar Fróða . Stjórn félagsins skulu í upphafi starfsárs ákveða félagsgjöld og skal leitast við að halda þeim í lágmarki . Stjórn félagsins skal funda að minnsta kosti einu sinni í mánuði þegar kennsla stendur yfir . Námsbrautar - og deildarfulltrúar skulu hafa áheyrnaraðild á stjórnarfundum . Stjórnin skal skipta með sér verkefnum sem falla utan þeirrar verkaskiptingar sem lög kveða á um . Stjórn félagsins skal árlega fara yfir lög félagsins fyrir aðalfund og uppfæra ef með þarf . Stjórn félagsins skal skipa fulltrúa í stjórn Sagnfræðistofnunar að höfðu samráði við framhaldsnemendur . Skoðunarmenn reikninga skipa tveir félagsmenn . Hlutverk þeirra er að fara yfir alla reikninga félagsins , þ.á.m . Sagna , frá starfsárinu á undan . Skoðunarmenn mega hvorki hafa setið í stjórn Fróða né ritstjórn Sagna á starfsárinu á undan . Öldungaráð skipa þrír félagsmenn , sem lokið hafa a.m.k. 90 einingum í námi í sagnfræði ( og aukafagi ) . Hlutverk öldungaráðs er að hafa umsjón með akademískri starfsemi félagsins . Skal öldungaráð skipuleggja a.m.k eitt málþing á hverju ári . Stjórn getur stofnað til fleiri nefnda ( vefstjóra , ljósmyndara o.s.frv. ) og tilnefnt félagsmenn í þær ef ekki er kosið á aðalfundi . Kafli IV : Aðild að ISHA Félagið er aðili að Alþjóðasamtökum sagnfræðinema ( ISHA ) . Á viðburðum á vegum samtakanna skal félagið ganga undir nafninu ISHA Reykjavík . Ársgjöld ISHA skulu greidd fyrir fyrir lok september-mánaðar . Alþjóðafulltrúi fer með atkvæði Fróða á fundum samtakanna . Sé Alþjóðafulltrúi ekki viðstaddur skal stjórnarmeðlimur fara með atkvæði Fróða . Sé engin úr stjórn félagsins viðstaddur fer sá sem er viðstaddur fundinn með atkvæði félagsins , að höfðu samráði við alþjóðafulltrúa . Kafli V : Útgáfa Félagið stendur fyrir útgáfu Sagna – tímarits um söguleg málefni . Tímaritið skal vera byggt á ritrýndum greinum nemenda auk ítarefnis . Ritstjórn skal skipuð þremur til fimm einstaklingum sem skipta með sér verkum . Ritstjórn skal kjörin á aðalfundi eftir tilnefningar fráfarandi ritstjórnar . Nái tilnefndir einstaklingar ekki kjöri skal boðað til félagsfunda til að kjósa nýja ristjórn eftir tilnefningar fráfarandi ritstjórnar . Tímaritið skal hafa sjálfstæðan fjárhag og skal einn ritstjórnarmeðlima vera fjárhaldsmaður . Fjárhaldsmaður skal kynna reikninga í lok starfsárs . Komi Sagnir út í hagnaði er ristjórnarmeðlimum heimilt að greiða sér laun fyrir vinnuna . Félagið gefur út fréttabréf um félags - og hagsmunamál sagnfræðinema , Ýkjur . A.m.k. eitt tölublað skal gefið út á hverju misseri . Ritstjóri skal skipaður eftir kosningu á aðalfundi og má ritstjóri ráða ritnefnd sér til aðstoðar . Ritstjóri skal einnig hafa yfirumsjón með vef Fróða Fréttir um málþing , árshátíð og fleiri viðburði félagsins skulu birtast í Ýkjum . Þá skulu skýrslur embættismanna Fróða einnig birtast í Ýkjum undir lok hvers starfsárs . Félagið heldur úti heimasíðu á vefsvæði Háskóla Íslands . Síðan á að innihalda fréttir og upplýsingar er varða sagnfræðinema . Stjórn félagsins sér um að varðveita og afhenda eintök af öllu útgefnu efni til Landsbókasafns Íslands - Háskólabókasafns , skv. lögum um skylduskil til safna . Lögum þessum verður ekki breytt nema á aðalfundi eða aukaaðalfundi og þá með samþykki 2/3 hluta fundarmanna . Lög þessi öðlast þegar gildi og eru önnur lög félagsins þar með úr gildi . Samþykkt á aðalfundi Fróða haustönn 2015 .